題五畏齋
作者：葉適
朝代：宋

paragraphs: 曹滕亦據南面權，坐衙吏貼羣趨先。
敢云威福自我出，下有赤子高蒼天。
聖人迭興建皇極，付祝長官尤惻惻。
前碑特立示銘誠，後榜七條垂訓釋。
冰清王令來調琴，四事未畏先畏心。
常將方寸勤管攝，不與外物相虧侵。
情防驕粗意防滿，萬事須還畏爲本。
君不見匹夫膽大氣如山，風浪只在須臾間。